<classify> BENKI Kuu ya Tanzania BOT imesema ni kosa la jinai kudhihaki au kukejeli noti na sarafu za Tanzania.Kwa mujibu wa BOT, yeyote anayefanya hivyo anafanya kosa kwa mujibu wa Sheria ya Mwenendo wa Makosa ya Jinai na hatua za kisheria zitachukuliwa dhidi yake.Jambo hili ni dharau kwa Serikali inayotumia gharama kubwa katika utengenezaji wa noti hizo. Benki Kuu ya Tanzania inawakumbusha wananchi wote kuwa, kuharibu noti au sarafu, au kuonesha dharau au dhihaka kwa noti au sarafu za Jamuhuri ya muungano ni kosa la jinai kwa mujibu wa kifungu namba 332A cha Sheria ya Mwenendo wa Makosa ya Jinai Penal code Sura ya 16 kama ilivyorejewa mwaka 2002. imesema taarifa ya BOT.Taarifa hiyo imesema, wananchi wanapaswa kuzitunza fedha za Tanzania kwa kuwa ni moja ya tunu na alama kwa uchumi wa nchi yetu.Noti na sarafu hizo zina alama muhimu inayolitambulisha Taifa la Tanzania ambayo ni nembo ya bwana na bibi. Alama hii inapaswa kuheshimiwa kama zilivyo alama zingine kwa mfano Bendera ya Taifaimesema taarifa hiyo.Kwa mujibu wa BOT, noti na sarafu zote zimetengenezwa kwa thamani ya kisheria kama iliyondikwa juu ya noti au sarafu husika.Taarifa ya benki hiyo imebainisha kuwa, kwa mujibu wa Sheria ya Benki Kuu ya Tanzania ya mwaka 2006 ni taasisi hiyo tu ina mamlaka ya kuharibu noti au sarafu za Tanzania.  <topic>: KITAIFA 